1. rujna u Domovinskom ratu

**Domovinski rat po nadnevcima**: 1. rujna u Domovinskom ratu.

**- Hrvatska javnost ogorčena intervjuom akademika Dobrice Ćosića talijanskom "Il Tempu", u kojem je izjavio da je "Istru Tito okupirao i dao Hrvatskoj".**

- Predsjednik Republike Hrvatske dr. Tuđman u intervjuu dnevniku "Die Welt" rekao da Srbi u Hrvatskoj nisu podčinjeni, te istakao da im se garantiraju sva prave i pozvao ih da kažu što još žele.

- Na nekim cestama u Kninu ponovno straže naoružanih civila koji ne dopuštaju da u taj grad hrvatski redarstvenici.

- Nakon 45 godina iz egzila se u Hrvatsku vratio Vinko Nikolić, jedna od najpoznatijih osoba hrvatsko emigracije.

**- Srpski teroristi napali Daruvar, jedan civil ubijen, a 9 pripadnika Zbora narodne garde ranjeno.**

**- JNA i srpski teroristi intenziviraju napade na Baranju.**

**- JNA pucala na avion koji je prevozio predsjednika Tuđmana, prilikom odlaska iz Beograda.**

**- Predsjednik Republike Hrvatske dr. Tuđman na konferenciji za novinare u Zagrebu izjavio da je "londonska konferencija - kraj velike Srbije".**

- Hrvatska nema želje da postane stalni član Pokreta nesvrstanih, ali postoje razlozi da se uspostave što bolji odnosi sa zemljama članicama, kazao hrvatski predsjednik dr. Tuđman.

**- U Dubrovniku počelo suđenje petorici izdajnika i suradnika okupatora koji su dubrovačku općinu htjeli pripojiti tzv. Jugoslaviji.**

- Nastavljaju se napadi na Tomislavgrad i Mostar.

- Bivši poljski premijer Tadeusz Mazowiecki srušio alibi glavnog tajnika UN Boutrosa Ghalija za pasivnost "plavih kaciga" na području bivše Jugoslavije.

U Ženevi, uz više teritorijalnih zahtjeva prema Srbima, **Izetbegović i dalje traži izlaz na more u Neumu,** što Boban kategorički odbija.

Predsjednik Tuđman u Ženevi razgovarao s Miloševićem o BiH i stanju u UNPA područjima u Hrvatskoj.

- Erdutski sporazum ne može se promatrati odvojeno, već samo u sklopu Vanceova plana, rekao savjetnik predsjednika Tuđmana za nacionalnu sigurnost Hrvoje Šarinić ambasadorima Francuske i Njemačke pri UN u Zagrebu.

- UNPROFORCI ne voze pontonskim masleničkim mostom, kako su izjavili iz političkih razloga.

**- U Čapljinu stigla 2.930 Hrvata koje su iz Kakanja protjerali pripadnici Armije BiH.**

- Muslimanska vojska - Armija BiH ne prestaje s napadima na Hrvatima nastanjene prostore Bosne i Hercegovine iako njezini zapovjednici izjavljuju da žele razgovarati o prekidu vatre.

**- Sve glavne francuske novine prenijele Izetbegovićevu izjavu da "dodatno naoružavanje ne mora obvezatno biti vezano uz skidanje embarga", čime je na neki način priznao Karadžićeve stalne tvrdnje da Armiji BiH oružje dolazi ionako raznim kanalima.**

- Kad je oporba u srpskoj Skupštini procijenila da je Milošević prihvatio plan kontaktne skupine, iz klupa je počela vika: "izdaja" i "predsjednik Milošević je veleizdajnik", a sve to prenosila je TV.

- Zrakoplovi NATO-a napali ciljeve u neposrednoj blizini Pala.

- Ruski ministar vanjskih poslova Andrej Kozirev optužio neke zapadne zemlje da u intervenciji protiv bosanskih Srba "demonstriraju silu".

- Vođa bosanskih Srba Radovan Karadžić u pismu Yasushiju Akashiju navodi da nije bilo potrebe za zračnim udarima NATO-a, jer su se Srbi odlučili za mir. No, pismo završava drskom primjedbom: ako se zračni napadi nastave to će samo ubrzati naše pripreme za dugotrajni sukob, u kojem međunarodna zajednica nema šanse za pobjedu.

- Nema više ni velike, ni male velike, ni velike male Srbije. Milošević ne spašava projekt "svi Srbi u jednoj državi", koji je već propao, nego vlastitu političku poziciju u Srbiji, izjavio potpredsjednik Sabora RH Vladimir Šeks "Večernjem listu".

- Stručnjaci Međunarodnog suda za ratne zločine (ICTY) i međunarodne organizacije "Liječnici za ljudska prava" počeli ekshumaciju žrtava iz masovne grobnice na Ovčari nedaleko Vukovara.

**- "Predsjednika tzv. republike srpske krajine" Gorana Hadžića, "ministra obrane" Đorđa Bjegovića, "zapovjednika oružanih snaga" Milu Novakovića i njegova "zamjenika" Kostu Novakovića sud u Šibeniku pravomoćno osudio na 20 godina zatvora.**

- Drugog dana glasovanja državljana BiH koji su na izbore izišli u Hrvatskoj odazvalo se 65.195 birača, ili 56 posto.

## Izvori

* Hrvatski informativni centar *Hrvatski spomenar: 1. rujna - 10. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.